***Suvestinė redakcija nuo 2018-09-08***

*Įsakymas paskelbtas: Žin. 2013, Nr. , i. k. 11311RRISAK001V-730*

LIETUVOS RESPUBLIKOS RYŠIŲ REGULIAVIMO TARNYBOS DIREKTORIAUS

Į S A K Y M A S

**DĖL RADIJO RYŠIO PLĖTROS 790–862 MHZ RADIJO DAŽNIŲ JUOSTOJE PLANO PATVIRTINIMO**

2013 m. gegužės 6 d. Nr. 1V-730

Vilnius

Vadovaudamasis Lietuvos Respublikos elektroninių ryšių įstatymo 48 straipsnio 2 dalimi, Nacionalinės radijo dažnių paskirstymo lentelės ir radijo dažnių naudojimo plano, patvirtintų Lietuvos Respublikos ryšių reguliavimo tarnybos direktoriaus 2016 m. birželio 21 d. įsakymu Nr. 1V-698 „Dėl Nacionalinės radijo dažnių paskirstymo lentelės ir radijo dažnių naudojimo plano patvirtinimo ir kai kurių Lietuvos Respublikos ryšių reguliavimo tarnybos direktoriaus įsakymų pripažinimo netekusiais galios“, 3 punktu, II skyriaus lentelės 264 punktu ir 8 priedu, atsižvelgdamas į Europos pašto ir telekomunikacijų administracijų konferencijos Elektroninių ryšių komiteto 2009 m. spalio 30 d. sprendimą ECC/DEC/(09)03 „Dėl suderintų sąlygų mobiliųjų ar fiksuotųjų ryšių tinklams (MFCN), veikiantiems 790–862 MHz radijo dažnių juostoje“ ir Tarptautinės telekomunikacijų sąjungos rekomendacijas ITU-R M.1457 „Tarptautinės judriojo ryšio sistemos radijo ryšio sąsajų detalios specifikacijos“ ir ITU-R M. 2012 „Tarptautinės judriojo ryšio pažangiosios sistemos radijo ryšio sąsajų detalios specifikacijos“:

*Preambulės pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

1. T v i r t i n u Radijo ryšio plėtros 790–862 MHz radijo dažnių juostoje planą (pridedama).

2. N u r o d a u šį įsakymą paskelbti oficialiame leidinyje „Valstybės žinios“.

Direktorius Feliksas Dobrovolskis

PATVIRTINTA

Lietuvos Respublikos ryšių reguliavimo tarnybos direktoriaus 2013 m. gegužės 6 d. įsakymu Nr. 1V-730

**RADIJO RYŠIO PLĖTROS 790–862 MHz RADIJO DAŽNIŲ JUOSTOJE PLANAS**

**I SKYRIUS  
BENDROSIOS NUOSTATOS**

*Pakeistas skyriaus pavadinimas:*

*Nr. ,
2018-09-06,
paskelbta TAR 2018-09-07, i. k. 2018-14200*

1. Radijo ryšio plėtros 790–862 MHz radijo dažnių juostoje planas (toliau – Planas) nustato radijo dažnių (kanalų) iš 790–862 MHz radijo dažnių juostos, naudojamų antžeminėse radijo ryšio sistemose, kuriomis galima teikti elektroninių ryšių paslaugas (toliau – Antžeminės sistemos), skyrimo ir elektroninių ryšių paslaugų, teikiamų Antžeminėmis sistemomis, teikimo tvarką, bendrąsias šių radijo dažnių (kanalų) naudojimo sąlygas, minimaliuosius Antžeminių sistemų plėtros reikalavimus.

2. Kitas radijo dažnių (kanalų) iš 790–862 MHz radijo dažnių juostos naudojimo sąlygas nustato Lietuvos Respublikos ryšių reguliavimo tarnyba (toliau – Tarnyba) vadovaudamasi Radijo dažnių (kanalų) skyrimo ir naudojimo taisyklėmis, patvirtintomis Tarnybos direktoriaus 2005 m. spalio 6 d. įsakymu Nr. 1V-854 „Dėl Radijo dažnių (kanalų) skyrimo ir naudojimo taisyklių patvirtinimo“ (toliau – Radijo dažnių (kanalų) skyrimo ir naudojimo taisyklės), Nacionaline radijo dažnių paskirstymo lentele ir radijo dažnių naudojimo planu, patvirtintais Tarnybos direktoriaus 2016 m. birželio 21 d. įsakymu Nr. 1V-698 „Dėl Nacionalinės radijo dažnių paskirstymo lentelės ir radijo dažnių naudojimo plano patvirtinimo ir kai kurių Lietuvos Respublikos ryšių reguliavimo tarnybos direktoriaus įsakymų pripažinimo netekusiais galios“, (toliau – Dažnių lentelė)ir kitais radijo dažnių (kanalų) skyrimą ir naudojimą reglamentuojančiais teisės aktais.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

3. Plane vartojamos sąvokos apibrėžtos Lietuvos Respublikos elektroninių ryšių įstatyme, Lietuvos Respublikos teritorijos administracinių vienetų ir jų ribų įstatyme, Lietuvos Respublikos vietos savivaldos įstatyme ir Dažnių lentelėje.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

**II SKYRIUS  
RADIJO DAŽNIŲ (KANALŲ) SKYRIMAS**

*Pakeistas skyriaus pavadinimas:*

*Nr. ,
2018-09-06,
paskelbta TAR 2018-09-07, i. k. 2018-14200*

4. Radijo dažniai (kanalai) iš 791–821 MHz ir 832–862 MHz radijo dažnių juostų skiriami naudoti Antžeminėse sistemose visoje Lietuvos Respublikos teritorijoje:

4.1. Radijo dažniai (kanalai) iš 791–801 MHz ir 832–842 MHz suporuotos radijo dažnių juostos skiriami aukciono būdu užtikrinant plačiajuosčio radijo ryšio plėtrą kaimo gyvenamosiose vietovėse, išvengiant radijo dažnių (kanalų) kaupimo (koncentracijos) ir sudarant sąlygas veiksmingai konkurencijai elektroninių ryšių paslaugų, teikiamų Antžeminėmis sistemomis, rinkoje. Plano 19 punkte yra nustatyti minimalieji Antžeminių sistemų plėtros reikalavimai leidimo naudoti šiuos radijo dažnius (kanalus) turėtojui.

4.2. Radijo dažniai (kanalai) iš 801–806 MHz ir 842–847 MHz, 806–811 MHz ir 847–852 MHz, 811–816 MHz ir 852–857 MHz, 816–821 MHz ir 857–862 MHz suporuotų radijo dažnių juostų skiriami aukciono būdu.

5. Radijo dažniai (kanalai) iš 821–832 MHz radijo dažnių juostos skiriami vadovaujantis Dažnių lentelės 3 punkto nuostatomis.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

6. Į Plano 4 ir 5 punktuose nurodytas radijo dažnių juostas įskaitomos ir apsauginės radijo dažnių juostos, jeigu jos reikalingos.

7. Tarnyba, vadovaudamasi Lietuvos Respublikos elektroninių ryšių įstatymo 52 straipsnio 1 dalies 3 punktu ir 55 straipsniu, savo iniciatyva skelbia aukcioną (-us) suteikti teisę naudoti radijo dažnius (kanalus), nurodytus Plano 4.1 ir (ar) 4.2 punktuose, ir suteikia teisę naudoti šiuos radijo dažnius (kanalus) išduodama leidimus. Leidimų naudoti radijo dažnius (kanalus), nurodytus Plano 4.1 ir (ar) 4.2 punktuose (toliau visi kartu – Leidimai, o kiekvienas atskirai – Leidimas), galiojimo terminas – iki 2030 m. liepos 1 d.

*Punkto pakeitimai:*

*Nr. ,
2013-06-18,
Žin., 2013, Nr.
66-3330 (2013-06-22), i. k. 11311RRISAK001V-939*

8. Kiekvienam aukciono suteikti teisę naudoti radijo dažnius (kanalus), nurodytus Plano 4.1 ir (ar) 4.2 punktuose, laimėtojui (įskaitant su juo susijusius asmenis) gali būti suteikta teisė naudoti ne didesnio kaip 2x10 MHz pločio radijo dažnių juostą.

**III SKYRIUS  
RADIJO DAŽNIŲ (KANALŲ) NAUDOJIMAS**

*Pakeistas skyriaus pavadinimas:*

*Nr. ,
2018-09-06,
paskelbta TAR 2018-09-07, i. k. 2018-14200*

9. Leidimų turėtojai privalo laikytis Plane, kituose teisės aktuose, tarptautinėse sutartyse ir (ar) susitarimuose ir Tarnybos nustatytų radijo dažnių (kanalų) naudojimo sąlygų. Pagal aukciono suteikti teisę naudoti radijo dažnius (kanalus), nurodytus Plano 4.1 ir (ar) 4.2 punktuose, dalyvio prisiimtus įsipareigojimus, nurodytus šiam aukcionui pateiktuose pasiūlymuose, nepažeidžiant Lietuvos Respublikos elektroninių ryšių įstatymo 2 straipsnyje nurodytų principų, Leidimuose gali būti nurodytos griežtesnės sąlygos nei numatytos Plane.

10. Radijo dažniai (kanalai) Antžeminėse sistemose naudojami vadovaujantis Radijo dažnių (kanalų) skyrimo ir naudojimo taisyklėmis, Dažnių lentele, atsižvelgiant į tarptautines sutartis ir dvišalius ar daugiašalius susitarimus dėl radijo dažnių (kanalų) naudojimo ir taikant dažninio dvipusio atskyrimo (angl. *Frequency Division Duplex*) metodą.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

11. Siekdama apsaugoti nuo žalingųjų trukdžių kitas teisėtai veikiančias radijo ryšio sistemas, atsižvelgdama į radijo dažnių (kanalų) koordinavimo su kitų valstybių radijo ryšio administracijomis rezultatus arba jeigu reikia pašalinti esamus ar galimus radijo trukdžius tarp radijo dažnių (kanalų) naudotojų įrenginių, taip pat kitais objektyviai pagrįstais atvejais Tarnyba gali pakeisti radijo dažnių (kanalų), nurodytų Plano 4.1 ir (ar) 4.2 punktuose, naudojimo sąlygas.

12. Tarnyba turi teisę panaikinti Leidimą ar pakeisti radijo dažnius (kanalus), nurodytus Plano 4.1 ir (ar) 4.2 punktuose, kitais tos pačios paskirties radijo dažniais (kanalais) Lietuvos Respublikos elektroninių ryšių įstatymo nustatyta tvarka ir atvejais.

13. Leidimų turėtojų naudojami radijo ryšio įrenginiai turi atitikti Radijo ryšio įrenginių techninio reglamento, patvirtinto Tarnybos direktoriaus 2016 m. birželio 14 d. įsakymu Nr. 1V-670 „Dėl Radijo ryšio įrenginių techninio reglamento patvirtinimo“, reikalavimus.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

14. Antžeminėse sistemose rekomenduojama naudoti radijo ryšio sąsajas, nurodytas Tarptautinės telekomunikacijų sąjungos rekomendacijose ITU-R M. 1457 „Tarptautinės judriojo ryšio sistemos radijo ryšio sąsajų detalios specifikacijos“ ir ITU-R M. 2012 „Tarptautinės judriojo ryšio pažangiosios sistemos radijo ryšio sąsajų detalios specifikacijos“.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

15. Leidimų turėtojai privalo užtikrinti, kad Antžeminių sistemų bazinės stotys nekeltų radijo trukdžių skaitmeninės antžeminės televizijos, veikiančios 470–790 MHz radijo dažnių juostose, programų priėmimui visoje Lietuvos Respublikos teritorijoje. Antžeminių sistemų bazinių stočių suderinamumo su skaitmeninės antžeminės televizijos programų priėmimo įrenginiais, kai nenaudojami antenų stiprintuvai, kriterijai nustatyti Plano 1 priede. Leidimų turėtojai, kurių Antžeminių sistemų bazinės stotys sukėlė radijo trukdžius skaitmeninės antžeminės televizijos programų priėmimui, privalo nedelsdami imtis priemonių jiems pašalinti, taip pat, jei reikia, savo lėšomis įgyvendinti technines ir kitas priemones, įskaitant televizijos signalų priėmimo įrangos modernizavimą ir (ar) televizijos paslaugų teikėjo pakeitimą, kad būtų išvengta tokių radijo trukdžių.

16. Su užsienio valstybėmis suderintos radijo dažnių (kanalų) naudojimo sąlygos nurodytos Plano 2 priede.

17. Tarnyba turi teisę nustatyti padidėjusios interferencijos zonas Antžeminių sistemų radijo ryšio stotims, jei tokias zonas būtina nustatyti siekiant užtikrinti radiolokacijos ir (ar) radijo navigacijos radijo ryšio stočių veiklą. Antžeminių sistemų radijo ryšio stočių, esančių padidėjusios interferencijos zonose, naudotojai negali reikalauti apsaugos nuo teisėtai veikiančių radiolokacijos įrenginių.

18. Leidimų turėtojai turi teisę perleisti jiems skirtus radijo dažnius (kanalus), nurodytus Plano 4.1 ir (ar) 4.2 punktuose, kitiems asmenims Radijo dažnių (kanalų) skyrimo ir naudojimo taisyklėse ir aukciono sąlygų apraše nustatyta tvarka ir sąlygomis.

**IV SKYRIUS  
MINIMALIEJI ANTŽEMINIŲ SISTEMŲ PLĖTROS REIKALAVIMAI**

*Pakeistas skyriaus pavadinimas:*

*Nr. ,
2018-09-06,
paskelbta TAR 2018-09-07, i. k. 2018-14200*

19. Leidimo naudoti radijo dažnius (kanalus), nurodytus Plano 4.1 punkte, turėtojas privalo užtikrinti šiuos minimaliuosius Antžeminių sistemų plėtros reikalavimus:

19.1. ne vėliau kaip per trejus metus nuo šio leidimo išdavimo dienos įrengti Antžemines sistemas ir sudaryti galimybę jomis gauti ne mažesnės kaip 2 Mb/s duomenų perdavimo spartos elektroninių ryšių paslaugas ne mažiau kaip 30 procentų aukciono sąlygų apraše nurodytų seniūnijų, aprėpiant ne mažiau kaip 50 procentų kiekvienos iš tų seniūnijų teritorijoje esančių namų ūkių;

19.2. ne vėliau kaip per penkerius metus nuo šio leidimo išdavimo dienos įrengti Antžemines sistemas ir sudaryti galimybę jomis gauti ne mažesnės kaip 2 Mb/s duomenų perdavimo spartos elektroninių ryšių paslaugas ne mažiau kaip 80 procentų aukciono sąlygų apraše nurodytų seniūnijų, aprėpiant ne mažiau kaip 85 procentus kiekvienos iš tų seniūnijų teritorijoje esančių namų ūkių;

19.3. ne vėliau kaip iki 2020 metų įrengti Antžemines sistemas ir sudaryti galimybę jomis gauti ne mažesnės kaip 4 Mb/s duomenų perdavimo spartos elektroninių ryšių paslaugas ne mažiau kaip 95 procentams namų ūkių, esančių kiekvienoje iš aukciono sąlygų apraše nurodytų seniūnijų.

*Papildyta punktu:*

*Nr. ,
2013-06-18,
Žin., 2013, Nr.
66-3330 (2013-06-22), i. k. 11311RRISAK001V-939*

20. Plano 19 punkte nurodytos duomenų perdavimo spartos įvertinimo sąlygos ir skaičiavimo metodai nustatyti Interneto prieigos paslaugų kokybės rodiklių įvertinimo metodikoje, patvirtintoje Tarnybos direktoriaus 2009 m. kovo 20 d. įsakymu Nr. 1V-344 „Dėl Interneto prieigos paslaugų kokybės rodiklių įvertinimo metodikos patvirtinimo“.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

21. Objektyviai pagrįstais atvejais, susijusiais su tarptautinio koordinavimo procedūromis ir elektromagnetinio suderinamumo užtikrinimu, Leidimų turėtojai šiame skyriuje nustatytus minimaliuosius Antžeminių sistemų plėtros reikalavimus gali įvykdyti naudodami ne vien radijo dažnius (kanalus), nurodytus Plano 4.1 ir (ar) 4.2 punktuose, bet ir kitus jų teisėtai naudojamus radijo dažnius (kanalus).

**V SKYRIUS  
BAIGIAMOSIOS NUOSTATOS**

*Pakeistas skyriaus pavadinimas:*

*Nr. ,
2018-09-06,
paskelbta TAR 2018-09-07, i. k. 2018-14200*

22. Asmenys, nesilaikantys Plano nuostatų, atsako teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_

Radijo ryšio plėtros 790–862 MHz radijo dažnių juostoje plano

1 priedas

**Antžeminių sistemų bazinių stočių suderinamumo su skaitmeninės antžeminės televizijos programų priėmimo įrenginiais, KAI NENAUDOJAMI antenų stiprintuvAI, kriterijai**

1. Didžiausias leistinas Antžeminių sistemų bazinių stočių ir skaitmeninės antžeminės televizijos (toliau – DVB-T) sistemos signalų skirtumas, dB:

|  |  |  |  |  |  |  |  |
| --- | --- | --- | --- | --- | --- | --- | --- |
| 64-QAM 3/4 | | Antžeminių sistemų radijo ryšio kanalai | | | | | |
| 1 | 2 | 3 | 4 | 5 | 6 |
| Televizijos kanalai |  | 791–796 MHz | 796–801 MHz | 801–806 MHz | 806–811 MHz | 811–816 MHz | 816–821 MHz |
| 60 | 29 | 33 | 35 | 35 | 40 | 44 |
| 59 | 35 | 35 | 37 | 43 | 45 | 45 |
| 58 | 35 | 41 | 44 | 45 | 46 | 46 |
| 57 | 44 | 45 | 45 | 46 | 46 | 46 |
| 56 | 45 | 46 | 45 | 46 | 47 | 46 |
| 55 | 46 | 46 | 46 | 47 | 44 | 42 |
| 54 | 46 | 47 | 46 | 42 | 44 | 47 |
| 53 | 47 | 43 | 46 | 46 | 47 | 47 |
| 21–52 | 41 | 45 | 47 | 47 | 47 | 47 |

2. Didžiausias leistinas Antžeminių sistemų bazinių stočių signalas DVB-T sistemos televizijos signalo priėmimo vietose, dBm:

|  |  |  |  |  |  |  |  |
| --- | --- | --- | --- | --- | --- | --- | --- |
| 64-QAM 3/4 | | Antžeminių sistemų radijo ryšio kanalai | | | | | |
| 1 | 2 | 3 | 4 | 5 | 6 |
| Televizijos kanalai |  | 791–796 MHz | 796–801 MHz | 801–806 MHz | 806–811 MHz | 811–816 MHz | 816–821 MHz |
| 60 | -6 | -2 | 0 | | | |
| 21–59 | 0 | | | | | |

3. Nuo DVB-T signalo moduliacijos priklausantis šio priedo 1 punkto lentelėje nurodytų verčių korekcijos faktorius, dB (pridedamas prie lentelėje nurodytų verčių):

| Moduliacija ir kodavimo santykis | Korekcijos faktorius |
| --- | --- |
| QPSK 1/2 | 15 |
| QPSK 2/3 | 13 |
| QPSK 3/4 | 12 |
| QPSK 5/6 | 11 |
| QPSK 7/8 | 10 |
| 16-QAM 1/2 | 10 |
| 16-QAM 2/3 | 7 |
| 16-QAM 3/4 | 6 |
| 16-QAM 5/6 | 4 |
| 16-QAM 7/8 | 4 |
| 64-QAM 1/2 | 4 |
| 64-QAM 2/3 | 2 |
| 64-QAM 3/4 | 0 |
| 64-QAM 5/6 | -2 |
| 64-QAM 7/8 | -3 |

4. Didesnio nei 5 MHz pločio kanalams didžiausios leistinos vertės gaunamos imant su šiuo kanalu persiklojančių 5 MHz pločio kanalų mažiausią vertę.

5. Šio priedo 1 ir 2 punktų lentelėse nurodytos vertės nustatytos esant fiksuotajam DVB-T priėmimui patikimo televizijos signalo priėmimo zonoje, t. y. ten, kur DVB-T signalo lygis yra didesnis nei 20log(*f*/500)+44 [dBµV/m/8MHz], kur *f* yra DVB-T kanalo centrinis dažnis MHz.

6. Signalo lygis matuojamas naudojant 12 dBd anteną 10 m virš žemės paviršiaus. Miestuose signalo lygis matuojamas iškėlus anteną 2 m virš pastato. Antenos poliarizacija parenkama taip, jog ji atitiktų matuojamoje teritorijoje priimamo DVB-T signalo poliarizaciją pagal Tarptautinės telekomunikacijų sąjungos rekomendaciją ITU-R BT.419 „Televizijos priėmimo antenų kryptingumas ir poliarizacijos išskyrimas“. Matavimai vykdomi nukreipiant anteną stipriausio DVB-T signalo priėmimo kryptimi.

\_\_\_\_\_\_\_\_\_\_\_\_\_\_\_\_\_

Radijo ryšio plėtros 790–862 MHz radijo dažnių juostoje plano

2 priedas

**SU UŽSIENIO VALSTYBĖMIS SUDERINTOS RADIJO DAŽNIŲ (KANALŲ) NAUDOJIMO Sąlygos**

1. Be koordinavimo su Latvijos Respublika ir Lenkijos Respublika galima naudoti radijo dažnius (kanalus) iš 790–821 MHz ir 832–862 MHz radijo dažnių juostų, kai:

1.1. LTE (angl. *Long Term Evolution*) tinklo bazinės stoties visų sektoriaus siųstuvų kuriamas vidutinis lauko stipris ties Lietuvos Respublikos valstybės siena (toliau – valstybės siena) neviršija 59 dB(µV/m)/5 MHz ir neviršija 41 dB(µV/m)/5 MHz 6 km atstumu nuo valstybės sienos į užsienio valstybės teritoriją; LTE tinklo bazinei stočiai priskiriamas tik prioritetinis LTE fizinis narvelio identifikatorius (angl. *Physical Cell Identificator*, PCI), kai šios stoties (visų sektoriaus siųstuvų) kuriamas vidutinis lauko stipris ties valstybės siena viršija 29 dB(µV/m)/5 MHz, kitu atveju pasirenkamas bet koks PCI;

1.2. Antžeminių sistemų, išskyrus LTE tinklus, bazinės stoties visų sektoriaus siųstuvų kuriamas vidutinis lauko stipris ties valstybės siena neviršija 55 dB(µV/m)/5 MHz ir neviršija   
29 dB(µV/m)/5 MHz  9 km atstumu nuo valstybės sienos į užsienio valstybės teritoriją.

2. Šio priedo 3 punkto lentelėje vartojami sutrumpinimai:

2.1. **Sienos dalis A** – valstybės sienos su Rusijos Federacija dalis į vakarus nuo taško, kurio geografinės koordinatės yra 55o15ʹ šiaurės platumos ir 21o07ʹ rytų ilgumos.

2.2. **Sienos dalis B** – valstybės sienos su Rusijos Federacija dalis tarp taškų, kurių geografinės koordinatės yra 55o15ʹ šiaurės platumos ir 21o07ʹ rytų ilgumos bei 55o04ʹ šiaurės platumos ir 22o34ʹ rytų ilgumos.

2.3. **Sienos dalis C** – valstybės sienos su Rusijos Federacija dalis į rytus nuo geografinio taško, kurio geografinės koordinatės yra 55o04ʹ šiaurės platumos ir 22o34ʹ rytų ilgumos.

2.4. **F** – didžiausias leistinas apskaičiuotas vidutinis bazinės stoties elektromagnetinio lauko stipris, sukuriamas 10 m aukštyje ties valstybės siena.

2.5. **E60** – bazinių stočių, esančių arčiau kaip 60 km atstumu nuo valstybės sienos, didžiausia leistina efektinė izotropinė spinduliuotės galia (toliau – EIRP) bet kuria kryptimi link valstybės sienos. Tokių stočių efektinis antenos aukštis bet kuria kryptimi link valstybės sienos su Rusijos Federacija negali viršyti 60 m.

2.6. **E100 (D100)** – bazinių stočių, esančių 60–100 km atstumu nuo valstybės sienos, didžiausia leistina EIRP bet kuria kryptimi link valstybės sienos, kai jų išdėstymo tankis turi būti ne daugiau kaip 100 bazinių stočių 100 km2.

2.7. **E100 (D50)** – bazinių stočių, esančių 60–100 km atstumu nuo valstybės sienos, didžiausia leistina EIRP bet kuria kryptimi link valstybės sienos, kai jų išdėstymo tankis turi būti ne daugiau kaip 50 bazinių stočių 100 km2.

2.8. **Egal** – paslaugų gavėjų radijo ryšio įrenginių, vienu metu palaikančių ryšį su viena bazine stotimi naudojant radijo dažnius (kanalus) iš bet kurios 5 MHz pločio radijo dažnių juostos, didžiausia leistina suminė EIRP.

2.9. **Heff** – bazinės stoties, esančios mažesniu kaip 60 km atstumu nuo valstybės sienos su Rusijos Federacija, didžiausias leistinas efektinis antenos aukštis bet kuria kryptimi link valstybės sienos su Rusijos Federacija.

2.10. **D0** – atstumas nuo valstybės sienos, nustatantis zoną, kurioje neleidžiama diegti bazinių stočių.

2.11. **D1** – atstumas nuo valstybės sienos, nustatantis zoną, kurioje bazinių stočių išdėstymo tankis turi būti ne daugiau kaip viena bazinė stotis 100 km2.

2.12. **D10** – atstumas nuo valstybės sienos, nustatantis zoną, kurioje bazinių stočių išdėstymo tankis turi būti ne daugiau kaip 10 bazinių stočių 100 km2.

2.13. **D (paslaugos)** – atstumas nuo valstybės sienos, nustatantis zoną, kurioje neleidžiama teikti elektroninių ryšių paslaugų.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

3. Be koordinavimo su Rusijos Federacija galima naudoti radijo dažnius (kanalus) iš 790–820 MHz ir 832–862 MHz radijo dažnių juostų, kai bazinės stotys atitinka šioje lentelėje nurodytas sąlygas:

|  |  |  |  |  |
| --- | --- | --- | --- | --- |
| Nr. | Parametras | Vertė | | |
| Sienos dalis A | Sienos dalis B | Sienos dalis C |
| 1. | F, dB(µV/m) / 5 MHz | 53 | 57, 58\* | 58 |
| 2. | E60, dBm / 5 MHz | 55 | 55 | 55 |
| 3. | E100 (D100), dBm / 5 MHz | 55 | 55 | 55 |
| 4. | E100 (D50), dBm / 5 MHz | 58 | 58 | 58 |
| 5. | Egal, dBm / 5 MHz | 28 | 28 | 28 |
| 6. | Heff, m | 60 | 60 | 60 |
| 7. | D0, km | 0–15 | 0–15, (0–10)\* | 0–10 |
| 8. | D1, km | 15–30 | 15–60, (10–30)\* | 10–30 |
| 9. | D10, km | 30–60 | (30–60)\* | 30–60 |
| 10. | D (paslaugos), km | 7 | 7, 2\* | 2 |

\* Taikoma tik 790–797 MHz ir 805–813 MHz radijo dažnių juostoms.

*Punkto pakeitimai:*

*Nr. ,
2018-09-06,
paskelbta TAR 2018-09-07, i. k. 2018-14200*

4. Be koordinavimo su Baltarusijos Respublika galima naudoti radijo dažnius (kanalus) iš 791–821 MHz ir 832–862 MHz radijo dažnių juostų, kai LTE tinklo bazinės stoties (visų sektoriaus siųstuvų) kuriamas vidutinis elektromagnetinio lauko stipris 3 m aukštyje ties valstybės siena su Baltarusijos Respublika neviršija 48 dB(µV/m) / 5 MHz ir ties linija, 9 km atstumu nuo valstybės sienos su Baltarusijos Respublika nutolusia į Baltarusijos Respublikos teritorijos gilumą, neviršija 29 dB(µV/m) / 5 MHz. Kai LTE tinklo bazinės stoties (visų sektoriaus siųstuvų) kuriamas vidutinis elektromagnetinio lauko stipris ties valstybės siena su Baltarusijos Respublika viršija 29 dB(µV/m) / 5 MHz, šioje stotyje galima naudoti tik šias PCI vertes – 0–167 ir 420–503, kitu atveju taip pat galima naudoti PCI vertes 168–419.

*Papildyta punktu:*

*Nr. ,
2018-09-06,
paskelbta TAR 2018-09-07, i. k. 2018-14200*

\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Lietuvos Respublikos ryšių reguliavimo tarnyba, Įsakymas

Nr. ,
2013-06-18,
Žin., 2013, Nr.
66-3330 (2013-06-22), i. k. 11311RRISAK001V-939

Dėl Lietuvos Respublikos ryšių reguliavimo tarnybos direktoriaus 2013 m. gegužės 6 d. įsakymo Nr. 1V-730 "Dėl Radijo ryšio plėtros 790–862 MHz radijo dažnių juostoje plano patvirtinimo" pakeitimo

2.

Lietuvos Respublikos ryšių reguliavimo tarnyba, Įsakymas

Nr. ,
2018-09-06,
paskelbta TAR 2018-09-07, i. k. 2018-14200

Dėl Lietuvos Respublikos ryšių reguliavimo tarnybos direktoriaus 2013 m. gegužės 6 d. įsakymo Nr. 1V-730 „Dėl Radijo ryšio plėtros 790–862 MHz radijo dažnių juostoje plano patvirtinimo“ pakeitimo